บาทเปิด 33.13 บาทต่อดอลล่าร์ อ่อนค่า
เงินบาทเปิดตลาด 33.13 บาทต่อดอลล่าร์ อ่อนค่า หลังเฟดมีมติคงดอกเบี้ย พร้อมส่งสัญญาณปรับขึ้นอีกครั้งในปีนี้ ลดงบดุลเดือนต.ค.
21 ก.ย. 2560

เงินบาทเปิดตลาด 33.13 บาทต่อดอลล่าร์ อ่อนค่า หลังเฟดมีมติคงดอกเบี้ย พร้อมส่งสัญญาณปรับขึ้นอีกครั้งในปีนี้ ลดงบดุลเดือนต.ค.นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.13 บาท/ดอลลาร์ อ่อนค่า จากเย็นวานนี้ที่ปิดตลาดอยู่ที่ 33.06 บาท/ดอลลาร์"เงินบาทอ่อนค่าชัดเจนหลังเฟดมีมติคงดอกเบี้ย แต่ประกาศเดินหน้าลดขนาดงบดุลในเดือนตุลาคมและยังส่งสัญญาณว่าปีนี้ยังจะขึ้นดอกเบี้ยอีกครั้งหนึ่ง ดอลลาร์ก็มีแรงซื้อเข้ามาเมื่อเทียบกับสกุลเงินสำคัญหลังจาก FOMC แถลงออกมา...ถือว่าเซอร์ไพรส์ตลาดบ้างเพราะที่ผ่านมาตลาดมองว่าเฟดมักจะระมัดระวังคำพูด แต่เมื่อคืนชัดเจนทั้งเรื่องดอกเบี้ยและเรื่องงบดุล" นักบริหารเงิน กล่าวนักบริหารเงิน มองว่าวันนี้เงินบาทน่าจะเคลื่อนไหวในกรอบ 33.10-33.20 บาท/ดอลลาร์"เงินบาทอาจจะอ่อนค่าต่อแต่คงไปไม่ไกลมากเพราะดูว่า ณ ระดับนี้น่าจะรับข่าวกันพอสมควร ขณะที่คืนนี้จะมีตัวเลขผู้ขอรับสวัสดิการของสหรัฐฯ" นักบริหารเงิน กล่าว